唔好同**廣東有線廣播電視台**搞亂。
 **廣東廣播電視台**（粵拼：gwong2 dung1 gwong2 bo3 din6 si6 toi4）
，又叫**荔枝台**（lai6 zi1 toi4），簡稱**廣東台**（gwong2 dung1 toi4）或**GRT**，係中國廣東省嘅電視台同電台，電視台喺1959年9月30號成立，總部喺廣州市越秀區環市東路331號；電台喺1949年10月18號成立，總部喺廣州市越秀區人民北路686號。呢間電視台早期用粵語向兩廣地區播電視節目，踏入21世紀無耐，電視台用咗有線同衛星嘅方式向中國內地同國外傳輸電視信號，同時喺港澳、亞洲其它地區同歐美等地開咗專屬電視台。而播音語言係粵語同普通話。

電視台同電台、南方廣播電影電視集團同南方電視台喺2014年4月23號合併，組成而家嘅廣東廣播電視台。

史
-

### 廣州電視台時期

 呢篇文講1979年1月1號改名之前嘅廣州電視台。搵緊而家嘅廣州電視台嘅話，請睇〈**廣州廣播電視台**〉。
1959年8月15號，電視台正式成立。初期台名之所以叫「廣州電視台」，係因為嗰時行政屬廣東人民廣播電台，內部人士叫廣東人民廣播電台電視部。同年9月30號，廣東台喺越秀山北邊搞咗電視塔嚟試播黑白電視，重直播咗1959年10月1號嘅中華人民共和國成立十周年大會慶典。同年10月17日，直播欄目《電視台的客人》開播。1960年1月1號，電視台正式開播史上第一部電視劇——《誰是姑爺》。經過320日嘅試播之後，正式用二頻道播黑白電視節目。電視台拍嘅《全殲九股美蔣特務》節目曾經喺1963年，俾路透社轉發到全球各地。

電視台喺越秀山上邊嘅電視塔喺1966年5月1號正式投入使用。1970年，廣東台拍嘅電視紀錄片——《羅定山河起宏圖》喺北京電視台播出街之後整成光學聲帶影片，交畀廣東省電影發行公司發行，成為廣東台第一部喺廣東省發行嘅電視紀錄片。而本台嘅電視攝影通訊員隊伍喺1971年成立，分佈喺廣東省9個地區、兩市、解放軍同部分省、市有攝影機嘅單位。

之前電視台一直用黑白電視，但到咗1972年，廣東台拍咗《石灣陶瓷綻新花》嘅電視紀錄片之後，打破咗電視台一直用黑白電視畫面嘅格局。經過幾年調試，電視台從1976年開始播彩色電視節目。而電視台第一部彩色電視車喺1977年9月25號正式投入使用。

### 廣東電視台時期

1979年1月1號，本台改名做「廣東電視台」。嗰年春節同香港無線電視台喺廣州嘅烈士陵園辦兼直播《羊城賀歲萬家歡》春節文藝晚會。嗰時係中國內地電視第一次同香港嘅電視搞合作。同年4月初同香港《文匯報》、香港蔡和平廣告公司簽咗合約，開辦電視廣告業務，同時代理廣東台喺港澳地區嘅廣告業務。

1981年1日1號開始，電視台搞咗一系列嘅新聞改革，加咗港澳同國際專欄節目。同年7月成立咗譯製組，負責將電視劇同電影節目，翻譯成普通話或粵語兩種語言嚟播。而屬下嘅報紙——《廣東電視週報》喺1982年5月28號出版，發行範圍去到廣東甚至鄰近省市。而字幕組喺1983年1月成立，專門負責主要節目有字幕。

電視台播嘅語言方面，從1988年2月14號開始，廣東電視一台（後嚟改名做廣東電視嶺南台，而家係廣東電視台衛星頻道）改用普通話播；而廣東電視二台（後嚟改名做廣東電視珠江台，而家係廣東電視台珠江頻道）用廣東話播出。同年3月22號～4月10號，電視台第一次派報導組去北京報導十三大嘅盛況。而電視字幕喺1989年4月下旬基本實現電腦化。1991年1月8號~18號，電視台正式搬入環市東路331號嘅電視大樓。同年2月14號晚黑嘅迎春晚會打破咗電視台凈用一個中心舞臺形式，甚至喺3月1日 同福建台、廈門台、亞洲電視一齊搞閩港粵廈門鬧元宵嘅大型文藝晚會節目。

1995年2月22號，廣東台正式喺上海搞駐地記者站，同年12月28號喺北京搞咗駐地記者站。1996年，衛星台（廣東衛視）正式開播。而《廣東電視週報》喺1999年1月6號喺梅州、茂名、惠州、陽江等九市發行地方版。而廣東台第一部大型數字化電視轉播車喺1999年1月8號啟用。

2002年7月1號，廣東電視公共頻道正式開播；同年11月29號，廣東電視台新聞綜合業務網正式開搞，佢係中國內地第一間省級電視台有新聞綜合業務網。

2003年8月1號，衛星頻道正式喺上海落戶。

2004年9月1號，珠江頻道海外版喺美洲、歐洲、非洲、澳洲同東南亞正式開播。同年10月1號，衛星頻道正式喺香港落戶，11月1號開播移動頻道同成立廣東南方之星影視節目有限公司。而珠江頻道喺2005年5月16號喺港澳地區有得睇。而開播頻道方面，從2005年8月28號到2005年12月8號，分撥開播咗數字畀錢、歐洲足球、馬來西亞家娛、廣東新聞等4個頻道。而屬下嘅嘉佳卡通頻道喺2007年3月17號先至開播。

2013年12月25號，廣電總局批准咗廣東電視台搞合併工作。直到2014年4月23號合併，組成而家嘅廣東廣播電視台。

### 廣東廣播電視台時期

2014年5月16號，廣東廣播電視台同廣西電視台喺南寧成立合資公司，一齊搞廣西電視台影視頻道，將佢打造成粵語特色頻道。

廣東經濟電視台
-------

內文：廣東經濟電視台同南方電視台
廣東經濟電視台喺1994年12月22號開播，後嚟喺2001年7月1號將調整過嘅廣東有線廣播電視台改成南方電視台，同年12月20號正式開播。之前廣東有線體育頻道交咗畀廣東電視台。而之前嘅TVS-5（南方科教頻道）喺2005年11月改成廣東新聞頻道。

頻道一覽
----

* 廣東衛視
* 珠江頻道
* 廣東廣播電視台體育頻道
* 廣東廣播電視台民生頻道
* 廣東廣播電視台新聞頻道
* 嘉佳卡通衛視
* 廣東廣播電視台國際頻道
* 廣東廣播電視台經濟科教頻道
* 大灣區衛視
* 廣東廣播電視台4K超高清頻道
* 廣東廣播電視台影視頻道
* 廣東廣播電視台少兒頻道

### 收費頻道

* 南方購物頻道
* 嶺南戲曲頻道
* 現代教育頻道
* 廣東廣播電視台移動頻道
* 廣東廣播電視台房產頻道

已經停止廣播嘅頻道
---------

* 廣東體育頻道（重慶版），重慶時尚頻道（廣東版）
* 天天購物頻道
* 歐洲足球頻道
* 廣東廣播電視台汽車會展頻道
* 郵輪旅遊頻道
* 快樂寵物頻道
* 珠江電影頻道
* 英語輔導頻道
* 高爾夫頻道（改成咗網絡直播）
* 珠江頻道（香港版）
* 珠江頻道（境外版）

註
-

1. ↑  广东电视台52周年台庆专题——广东电视台过往历史
2. ↑  两台合并 台网联动 制播分离 互聯網檔案館嘅歸檔，歸檔日期2016年3月4號，. 人民网
3. ↑  呢度講嘅係而家嘅中央電視台，唔冇同1983年成立嘅北京電視台搞亂。
4. ↑  两台合并 台网联动 制播分离 互聯網檔案館嘅歸檔，歸檔日期2016年3月4號，. 人民网

攷
-

* 广东电视台52周年台庆专题——广东电视台过往历史大事记
* 广东电视台52周年台庆专题——岁月掠影：电视台手稿

出面網頁
----

* 广东广播电视台官方網站（荔枝台）
* 廣東電視台汽車頻道官網
* 荔枝台南方电视首页（南方电视网）
* 荔枝台广播在线（广东广播网）

| * 睇
* 傾
* 改
廣東嘅電視台 |
| --- |
| 廣東廣播電視台（GRT／荔枝台） | 

|  |  |
| --- | --- |
| 原廣東電視台（GDTV／廣東台） | 廣東衛視P · 珠江J · 體育J P · 公共J P · 嘉佳卡通P · 新聞J P E · 會展P · 歐洲足球P · 國際J P D H E · 移動P · 珠江電影J P · 高爾夫P · 英語輔導P E · 房產J P · 郵輪旅遊P · 嶺南戲曲J D H |
| 原南方電視台（TVS／南方台） | TVS-1 廣東經濟科教P · TVS-2 廣東南方衛視J P · TVS-3 廣東綜藝J P · TVS-4 廣東影視J P · TVS-5 廣東少兒P · 南方購物P① |

 |
| 廣州廣播電視台（GZBN／廣州台） | 廣州J P · 新聞J P · 影視J P · 經濟J P · 競賽J P · 少兒J P · 移動J P · 生活J P E · 粵購J · 精品欣賞（導視）J P |
| 深圳廣播電影電視集團（SZMG） | 深圳衛視P · 都市P · 體育健康P · 電視劇P · 財經生活P · 娛樂P · 國際P E · 公共J P · 少兒P · DV生活J P · 寶安P · 西部P · 東部P · 龍崗P · 宜和購物P · 移動電視P · 蛇口P② |
| 珠海廣播電視台（ZHTV） | 珠海-1P E · 珠海-2P J · 珠海-3 · 珠海-4 |
| 汕頭廣播電視台（STTV） | 汕頭1P D · 汕頭2P D · 汕頭3P D · 資訊P · 汕頭導視P · 澄海D · 潮陽D · 潮南D |
| 佛山電視台（FSTV／佛山台） | 佛山綜合J P · 佛山公共J P · 佛山影視J · 南海J · 順德J P · 三水J P · 高明J P |
| 湛江廣播電視台（ZJTV） | 湛江P J · 公共P J · 湛江都市 · 廉江台 · 吳川台 · 遂溪台 · XWTV |
| 肇慶廣播電視台（ZQRTV） | 肇慶綜合P J · 肇慶公共P J |
| 江門廣播電視台（JMTV） | 江門綜合J P · 江門公共J P · 江門教育J P · 台山台J P② · 鶴山綜合② |
| 茂名廣播電視台（MMSTV） | 茂名綜合J P · 茂名公共J P |
| 惠州廣播電視台（HZRTV） | HZ-1P H · HZ-2P J · HZ-3P · 天天購物P · 導視H P · 龍門② · 惠東② |
| 梅州廣播電視台（MZTV） | 梅州-1P · 梅州-2H P · 梅州-3H P |
| 汕尾廣播電視台（SWRTV） | 汕尾1D P · 汕尾2D P |
| 河源廣播電視台 | 河源綜合P · 河源公共P H |
| 陽江廣播電視台 | 陽江-1P · 陽江-2P · 海陵島P E |
| 清遠廣播電視台 | 清遠綜合P J · 清遠公共P J |
| 東莞廣播電視台 | 東莞1P J · 東莞2P J · 東莞影院P J · 東莞劇院P J · 長安-1P · 長安-2P |
| 中山廣播電視台（ZSBTV） | 中山綜合J P · 中山公共J P · 中山教育J P |
| 潮州廣播電視台 | 潮州綜合P D · 潮州公共P D |
| 揭陽廣播電視台 | 揭陽綜合P D · 揭陽公共P D |
| 停播咗 | 廣東經濟電視台 · 廣東有線廣播電視台 · 廣州有線電視台 · 珠海導視 · 惠來縣廣播電視台 · 深圳電視台法治頻道 |
| 註：P——普通話播出　　J——粵語播出　　D——潮州話播出　　H——客家話播出　　E——英文播出①：2011年10月15號由上海東方傳媒集團同上海廣播電視台一齊合作，授權畀南方電視台播，但2016年10月16號深夜因為同上海東方傳媒嘅合作到期而改名。②：另一間獨立營運嘅電視台，佢嘅電視台同業務同本市嘅廣電集團無關。 |